**Daniel Audette** (s. 6. toukokuuta 1996 Blainville, Québec, Kanada) on kanadalais-yhdysvaltalainen jääkiekkoilija. Hän on pelipaikaltaan keskushyökkääjä.

Ura
---

### Seuraura

#### Junioriura

Audetten aloitti jääkiekkoilun kotikaupungissaan Québecin Blainvillessa. Hän pelasi myöhemmin juniorina Laurentides Conquérantsissa, josta Audette siirtyi kaudella 2010–2011 pelaamaan Québecin paikallista juniorisarjaa Collège Esther-Blondin Phénixiin. Hän oli tehoilla 25+36=60 joukkueen toiseksi paras pistemies Laurent Dauphinin jälkeen. Audette jakoi koko QMAAA:n pistepörssin neljännen sijan Trois-Rivières Estacadesin Samuel Landryn kanssa. Hän voitti myös sarjan pudotuspelien syöttöpörssin 16 syöttöpisteellään. Audette voitti kauden päätteeksi QMAAA:n mestaruuden ja hänet valittiin sarjan ensimmäiseen tähdistökentälliseen. Audette voitti myös Telus Cupin piste- ja syöttöpörssin tehoilla 5+14=19. Turnaus päättyi hopeaan.

Sherbrooke Phoenix varasi Audetten koko QMJHL:n ensimmäisenä pelaajana kesällä 2012. Hän siirtyi joukkueeseen kaudeksi 2012–2013, jolloin Audette oli tehoilla 10+19=29 Phoenixin neljänneksi paras pistemies. Kaudella 2013–2014 hän nousi joukkueen varakapteeniksi. Audette oli Phoenixin paras pistemies ja syöttäjä tehoilla 21+55=76. Audette pelasi kauden aikana myös CHL Top Prospects Gamessa.

Montreal Canadiens varasi Audetten viidennellä kierroksella 147. pelaajana NHL:n varaustilaisuudessa 2014. Kaudella 2014–2015 hän oli Sherbrooke Phoenixin QMJHL-joukkueen paras pistemies tehoilla 29+44=73. Heinäkuussa 2015 Audette teki kolmivuotisen tulokassopimuksen Canadiensin kanssa. Hän pelasi kauden 2015–2016 vielä Phoenixin vahvuudessa ja oli joukkueen toiseksi paras pistemies tehoilla 22+37=59. Neljännesvälierissä Audette oli tehoilla 1+5=6 Phoenixin paras syöttäjä ja hän jakoi sisäisen pistepörssin voiton Guillaume Gauthierin ja Carl Neillin kanssa. QMJHL-kauden jälkeen, huhtikuussa 2016 Audette siirtyi amatööritry-out -sopimuksella AHL-joukkue St. John’s IceCapsiin, jossa hän pelasi neljä ottelua ilman tehopisteitä.

#### Ammattilaisura

Kaudeksi 2016–2017 Audette siirtyi Montreal Canadiensin organisaatioon. Hän pelasi kauden kokonaan farmijoukkue St. John’s IceCapsiin, jossa AHL:n tulokaskausi toi 75 runkosarjaottelussa tehot 10+20=30 ja neljässä playoff-ottelussa yhden syöttöpisteen. Kauden 2017–2018 Audette pelasi Canadiensin uudessa farmijoukkueessa, Laval Rocketissa, jonka kolmanneksi paras maalintekijä hän oli 13 osumallaan Éric Gélinasin kanssa. Kaudella 2018–2019 Audette oli tehoilla 14+25=39 joukkueen toiseksi paras maalintekijä Byron Froesen kanssa sekä kolmanneksi paras pistemies. Syyskuussa 2019 hän teki vapaana agenttina vuoden mittaisen AHL-sopimuksen Springfield Thunderbirdsin kanssa. Audette oli kaudella 2019–2020 tehoilla 13+25=38 joukkueen paras syöttäjä ja toiseksi paras pistemies Owen Tippettin jälkeen, kunnes koronaviruspandemia päätti AHL-kauden maaliskuussa 2020.

Audette siirtyi kaudeksi 2020–2021 vuoden mittaisella sopimuksella SM-liigajoukkue Rauman Lukkoon. Joukkueessa pelasi hänelle Springfield Thunderbirdsistä tuttu Sebastian Repo. Audette sijoittui tehoilla 13+37=50 koko liigan pistepörssissä toiseksi edellään vain HPK:n Petri Kontiola. Hän oli myös Julius Mattilan ja Heikki Liedeksen SM-liigan kauden kaikki 60 runkosarjaottelua pelannut pelaaja, kun myös Lukko oli koronaviruspandemian rajoittamalla kaudella ainoa joukkue, joka ei joutunut perumaan otteluakaan. Audette voitti kauden päätteeksi Suomenmestaruuden.

Kaudeksi 2021–2022 Audette siirtyi vuoden mittaisella sopimuksella KHL-seura Vitjaz Podolskiin.

### Maajoukkueura

Audette pelasi alle 18-vuotiaiden MM-kilpailuissa vuonna 2014, jolloin hän voitti pronssia. Audette pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti kultaa. Audette edusti myös Canada Québecin joukkuetta World U-17 Hockey Challengessa vuosina 2012 ja 2013, joista jälkimmäisessä turnauksessa hän toimi joukkueensa varakapteenina.

Pelityyli
---------

Elite Prospects -sivuston Erik K. Pirin vuonna 2014 tekemän analyysin mukaan Audette on keskushyökkääjä, joka tunnetaan hyvin pelintekotaidoistaan. Pirin mukaan hän on hyvä luistelija, joka osaa pelata myös varsin periksiantamattomasti, vaikka Audette onkin varsin pienikokoinen. Lukon urheilutoimenjohtaja Kalle Sahlstedt kuvaili hänen hankintaansa toukokuussa 2020:

> »Danielia voisi kuvailla klassiseksi peliätekeväksi sentteriksi, joka tykkää olla paljon kiekossa. Pelisilmä on mun mielestä aivan huipputasoa. Näkee kentän hyvin ja osaa syöttää. Taitoelementti näkee aivan kaikessa hänen tekemisessään. Pirun taitava luistimilla, nopea ja taitava käsistään. Lisäksi hyvä erikoistilannepelaaja. Tässä on kaikki ne elementit mistä tykkään kun keskushyökkääjää lähdetään hakemaan.» 
> 
>

Muuta
-----

Audetten isä Donald pelasi omalla urallaan hyökkääjänä pudotuspelit mukaan lukien yli 800 NHL-ottelua. Hän toimii nykyään Montreal Canadiensin kykyjenetsijänä ja Collège Esther-Blondin Phénixin juniorijoukkueen GM:nä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Collège Esther-Blondin Phénix | QMAAA | 4 | 0 | 0 | 0 | 6 | 2 | 0 | 0 | 0 | 0 |
| 2011–2012 | Collège Esther-Blondin Phénix | QMAAA | 39 | 25 | 35 | 60 | 57 | 13 | 7 | 16 | 23 | 20 | Ykköstähdistö |
|  | Collège Esther-Blondin Phénix | Telus Cup | – | – | – | – | – | 7 | 5 | 14 | 19 | 4 |
| 2012–2013 | Sherbrooke Phoenix | QMJHL | 54 | 10 | 19 | 29 | 65 | 4 | 0 | 2 | 2 | 6 |
| 2013–2014 | Sherbrooke Phoenix | QMJHL | 68 | 21 | 55 | 76 | 79 | – | – | – | – | – |  |  |  |  |  |  | U18 | 7 | 2 | 1 | 3 | 14 |
| 2014–2015 | Sherbrooke Phoenix | QMJHL | 60 | 29 | 44 | 73 | 64 | 6 | 2 | 4 | 6 | 0 |
| 2015–2016 | Sherbrooke Phoenix | QMJHL | 52 | 22 | 37 | 59 | 53 | 5 | 1 | 5 | 6 | 2 |
|  | St. John’s IceCaps | AHL | 4 | 0 | 0 | 0 | 0 | – | – | – | – | – |
| 2016–2017 | St. John’s IceCaps | AHL | 75 | 10 | 20 | 30 | 37 | 4 | 0 | 1 | 1 | 0 |
| 2017–2018 | Laval Rocket | AHL | 56 | 13 | 16 | 29 | 55 | – | – | – | – | – |
| 2018–2019 | Laval Rocket | AHL | 71 | 14 | 25 | 39 | 53 | – | – | – | – | – |
| 2019–2020 | Springfield Thunderbirds | AHL | 58 | 13 | 25 | 38 | 37 | – | – | – | – | – |
| 2020–2021 | Lukko | SM-liiga | 60 | 13 | 37 | 50 | 34 | 11 | 0 | 4 | 4 | 0 | Kanada-malja |
| 2021–2022 | Vitjaz Podolsk | KHL | 45 | 17 | 22 | 39 | 8 | – | – | – | – | – |
|  | Örebro HK | SHL | 11 | 2 | 4 | 6 | 4 | 7 | 0 | 3 | 3 | 0 |
| 2022–2023 | Lausanne HC | NL | 42 | 10 | 11 | 21 | 12 | – | – | – | – | – |
| 2023–2024 | HC Ajoie | NL | 51 | 13 | 25 | 38 | 8 | – | – | – | – | – |
| 5 kautta | yhteensä | AHL | 264 | 50 | 86 | 136 | 182 | 4 | 0 | 1 | 1 | 0 |
| 2 kautta | yhteensä | NL | 93 | 23 | 36 | 59 | 20 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Daniel Audette**.
* Daniel Audette The Internet Hockey Databasessa (englanniksi)
* Daniel Audette Eurohockey-sivustolla (englanniksi)
* Daniel Audette *Elite Prospects*. Everysport Media Group AB.  (englanniksi)

### Viitteet

1. ↑  Daniel Audette tutustuu Lukkoshopin tarjontaan *raumanlukko.fi*.  25.9.2020. Rauman Lukko Oy. Viitattu 2.2.2021.
2. 1 2  Tilastot *liiga.fi*. Jääkiekon SM-liiga Oy. Viitattu 6.7.2021.
3. 1 2 3 4 5 6 7 8  Daniel Audette *Elite Prospects*. Everysport Media Group AB.  (englanniksi)
4. ↑  Elite Prospects - QMAAA Stats 2011-2012 *eliteprospects.com*. Everysport Media Group AB. Viitattu 29.5.2020. (englanniksi)
5. ↑  Elite Prospects - QMAAA Stats 2011-2012 *eliteprospects.com*. Everysport Media Group AB. Viitattu 29.5.2020. (englanniksi)
6. ↑  Elite Prospects - Telus Cup Stats 2011-2012 *eliteprospects.com*. Everysport Media Group AB. Viitattu 29.5.2020. (englanniksi)
7. ↑  Elite Prospects - Sherbrooke Phoenix *eliteprospects.com*. Everysport Media Group AB. Viitattu 29.5.2020. (englanniksi)
8. ↑  Elite Prospects - Sherbrooke Phoenix *eliteprospects.com*. Everysport Media Group AB. Viitattu 29.5.2020. (englanniksi)
9. ↑  2014 BMO CHL/NHL Top Prospects Game Rosters *chl.ca*.  13.12.2013. Toronto, ON:  The Canadian Hockey League. Viitattu 29.5.2020. (englanniksi)
10. ↑  Elite Prospects - Sherbrooke Phoenix *eliteprospects.com*. Everysport Media Group AB. Viitattu 29.5.2020. (englanniksi)
11. ↑  Canadiens agree to terms on a three-year contract with Daniel Audette *nhl.com/canadiens*.  24.7.2015. MONTREAL:  Montreal Canadiens. Viitattu 29.5.2020. (englanniksi)
12. ↑  Elite Prospects - Sherbrooke Phoenix *eliteprospects.com*. Everysport Media Group AB. Viitattu 29.5.2020. (englanniksi)
13. ↑  Dumont, Marc: Daniel Audette and Jeremiah Addison will join the St. John's IceCaps *habseyesontheprize.com*.  3.4.2016. Vox Media, Inc. Viitattu 29.5.2020. (englanniksi)[vanhentunut linkki]
14. ↑  Elite Prospects - Laval Rocket *eliteprospects.com*. Everysport Media Group AB. Viitattu 29.5.2020. (englanniksi)
15. ↑  Elite Prospects - Laval Rocket *eliteprospects.com*. Everysport Media Group AB. Viitattu 29.5.2020. (englanniksi)
16. ↑  T-Birds Agree to Terms w/ F Daniel Audette on 1-Year, 1-Way AHL Contract *springfieldthunderbirds.com*.  13.9.2019. SPRINGFIELD, Mass.:  Everysport Media Group. Viitattu 29.5.2020. (englanniksi)
17. ↑  Elite Prospects - Springfield Thunderbirds *eliteprospects.com*. Everysport Media Group AB. Viitattu 29.5.2020. (englanniksi)
18. 1 2  "Odotan hänen olevan aivan liigan kärkisenttereitä tulevalla kaudella" *raumanlukko.fi*.  28.5.2020. Rauman Lukko Oy. Viitattu 29.5.2020.
19. ↑  Daniel Audette vahvistamaan Lukon hyökkäystä − "Ensimmäisen kerran kun otin yhteyttä jäi olo voiko tällainen pelaaja meille tulla" *Jatkoaika.com*.  28.5.2020. Jatkoaika r.y. Viitattu 29.5.2020.
20. ↑  Oinonen, Juha: Näkemys: Lukko on pystynyt hämmentävän hyvin paikkaamaan kovat menetyksensä – mestaruuden aika on nyt *Jatkoaika.com*.  29.5.2020. Jatkoaika r.y. Viitattu 29.5.2020.
21. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 6.7.2021. (englanniksi)
22. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 1.7.2021. (englanniksi)
23. ↑  Mäkeläinen, Kimmo: Daniel Audetten tie vie Venäjälle, mutta sittenkin Vitjaz Podolskin paitaan – " Ei häntä ollut ollenkaan realistista pitää" *ls24.fi*.  2.6.2021. Marva Media Oy. Viitattu 6.7.2021.
24. ↑  Donald Audette *Elite Prospects*. Everysport Media Group AB.  (englanniksi)